hy hy hy hy hy en hy hy hy hy hy hy hy hy hy hy hy hy hy hy hy hy hy hy en en en en fr en en en ca en fi zh en hy hy hy hy hy hy hy hy hy hy hy hy hy hy hy hy en hy hy hy hy az hy
+374 (10) 52 01 41 [email protected]
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու Մամուլ Հարցազրույց Մենք
Բիզնես ատաշե Միջազգային Խորհրդատու Մամուլ Ծածկագիր 485 Հարցազրույց UBA Talks Մենք
ՀԲՄ-ն ամփոփել է «Տարվա լավագույն ֆինանսաբանկային հրապարակում» ավանդական մրցույթի արդյունքները
ՀՀ առևտրային բանկերի և մրցույթի անվանակարգերի հաղթողների մասնակցությամբ Հայաստանի բանկերի միությունում (ՀԲՄ) ամփոփվեցին «Տարվա լավագույն ֆինանսաբանկային հրապարակում» թեմայով 2021թ. մրցույթի արդյունքները:
Արդեն 3-րդ անգամ անցկացվող մրցույթին այս տարի հնարավորություն ունեին մասնակցելու ոչ միայն լրագրողական համայնքի ներկայացուցիչներն, այլև վերլուծաբան-հետազոտողներն ու գիտական աշխատությունների հեղինակները։
ՀԲՄ գործադիր տնօրեն Սեյրան Սարգսյանի խոսքով՝ թեև տարեցտարի նկատելի է հրապարակումների քանակական և որակական բարելավում, սակայն ոլորտին անչվող և հանրային կարևորություն ունեցող հրապարակումների բավարար քանակ ունենալու համար դեռ պետք է անցնել համատեղ ճանապարհ ։
«Մեր նպատակն է խրախուսել, որպեսզի մասնագիտորեն հիմնավորված և անկողմնակալ հրապարակումները, ինչպես նաև վերլուծություններն ու գիտական արդյունք ստեղծող հրապարակումները մեծ թիվ կազմեն, հասանելի լինեն հանրության տարբեր շերտերին՝ դրանով իսկ նպաստելով ինչպես համակարգի զարգացմանը, այնպես էլ բնակչության ֆինանասական գրագիտության մակարդակի բարձրացմանը։ Ամեն տարի մեծանում են նաև մեր սպասումներն ու ակնկալիքները ներկայացվող աշխատանքներից՝ փորձելով բարձրացնել որակական նշաձողը»,-ընդգծեց ՀԲՄ գործադիր տնօրեն Սեյրան Սարգսյանը;
ՀԲՄ գործադիր տնօրենի տեղակալ Արման Սարգսյանն իր հերթին կարևորեց նաև գիտական աշխատությունները մրցույթում ընդգրկելու փաստը։
«Խոսելով որակյալ հրապարակումների մասին, կարևորում եմ ոչ միայն լրատվական դաշտի, այլև գիտական ոլորտի մեր գործընկերների աշխատանքը։ Այսօր գիատական հոդվածների զգալի մասն անդրադառնում է հիմնականում տնտեսության տարբեր ճյուղերին և քիչ թիվ են կազմում ֆինանսաբանկային ոլորտի վերաբերյալ գիտական հոդվածները։ Այս հարցում ևս մենք մեր պատրաստակամությունն ենք հայտնում ակտիվ համագործակցել ակադեմիական շրջանակների հետ»,-նշել է Արման Սարգսյանը։
Մրցութային հայտերը գնահատել է առևտրային բանկերի ներկայացուցիչներից կազմված ժյուրին՝ յուրաքանչյուր անվանակարգի համար նախապես սահմանված չափորոշիչների համաձայն։
Ըստ այդմ՝ «Լավագույն գիտական հոդված» անվանակարգում հաղթող է ճանաչվել ՀՊՏՀ ֆինանսներ ամբիոնի դոցենտ, տնտեսագիտության թեկնածու Էդգար Աղաբեկյանի և ՀՊՏՀ ֆինանսներ ամբիոնի ասպիրանտ Նարեկ Կարապետյանի համահեղինակած «Ինչու՞ են հայաստանյան բանկերն ավելացրել պետական պարտատոմսերում ներդրումները․ փաստեր բանկերի մակարդակով գնահատումներից» գիտական հոդվածը։
«Լավագույն լրագրողական անդրադարձ» անվանակարգում հաղթող է ճանաչվել Հանրային ռադիոյի լրագրող Հասմիկ Դիլանյանի աշխատանքը։ Անվանակարգի 2-րդ և 3-րդ տեղերը համապատասխանաբար կիսել են «Հետք» լրատվական կայքի լրագրող Սեդա Հերգնյանը և «Սպուտնիկ Արմենիա» լրատվական գործակալության լրագրող Արամ Գարեգինյանը:
Մրցութային անվանակարգերի հաղթողներին ՀԲՄ-ի կողմից հանձնվել են հավաստագրեր և դրամական մրցանակներ: Առևտրային բանկերը ևս սահմանել էին հատուկ և խրախուսական մրցանակներ։
Երևան, Արշակունյաց 2ա, Մամուլի շենք
+374 (10) 52 01 41 [email protected]
Մեր մասին Հանդիպումներ Թրեյնինգներ Ֆինանսական գրագիտություն
Վարքականոն Աշխատանք RSS հոսք
Լրահոս Պաշտոնական Տնտեսական Ֆինանսական Սոցիալական Մարզային Բիզնես ատաշե Միջազգային Խորհրդատու
Լուսանկարներ Տեսանյութ Փոդքասթ Մամուլ Ծածկագիր 485 Հարցազրույց UBA Talks Մենք
Մեջբերումներ անելիս հղումը ejc.am-ին պարտադիր է: Օգտագործման պայմաններ Մշակված է MATEMAT-ում